Lav et referat af nedenstående tekst:

Tekst:
- Det er en superfin trup, hvis alle er klar, men det er de desværre ikke, og man kan sige, at det er toppen i hirakiet, at vi er ramt, og det gør altid ondt, siger Allan Kuhn. Som ny cheftræner for Hobro IK har Allan Kuhn, der har en fortid som assistenttræner i AaB og cheftræner i FC Midtjylland og Malmö FF, en stor opgave foran sig. Det er dog ikke lykkedes ham og Hobro IK-truppen af hive point hjem på kontoen endnu. Hverken i Superligaen eller i træningskampene op til. Og en del af forklaringen er skader. Pål Alexander Kirkevold stod over i fredagens træning og er tvivlsom til mandagens kamp mod FC København. Heller ikke den nye angriber Julian Kristoffersen trænede med den øvrige trup. Nye kort i ærmet Hobro skal forsøge at hente sæsonens første point og den første sejr til den nye cheftræner Allan Kuhn mod FC København. Her har den cheftræner et par nye kort at spille. Her kan der blive comeback til angriberen Quincy Antipas. Han fik ikke sin kontrakt forlænget, da forårssæsonen sluttede, men de sidste par uger har han trænet med i Hobro og har overbevist Allan Kuhn om, at han skal være en del af truppen. Hobro har derfor forlænget kontrakten med Antipas. Det blev meldt ud fredag eftermiddag. Der kan være yderligere angrebsforstærkning på vej. Også Djiby Fall, der tidligere har spillet i OB, kan være på vej til at lande en aftale med Hobro efter flere gode indsatser for reserveholdet og til træning. - Jeg har været meget tilfreds med dem begge to. De har stadig sulten, og det er vigtigt, når man er oppe i en god alder, og det er de begge to. De kan godt lide at spille fodbold, og de har indgået fantastisk socialt i gruppen, hvilket man skal, hvis man vil spille i Hobro, siger Allan Kuhn.

Referat:
Sidste sæsons superligatopscorer Pål Alexander Kirkevold er blot en af flere stamspillere, som er tvivlsomme til sæsonens første hjemmekamp for Hobro mod FC København på mandag.